Andor (televisiosarja)
Jaksot > Ensimmäinen tuotantokausi (2022)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 1 | 1 | Kassa | Toby Haynes | Tony Gilroy | 2022-9-2121. syyskuuta 2022 |
Cassian Andor etsii teollisuusplaneetta Morlana Onelta kadonnutta siskoaan Kerriä, mutta joutuu tappeluun kahden Preox-Morlana -yhtiön (lyhyesti Pre-Mor) vartijan, Kravasin ja Verlon, kanssa. Hän tappaa vahingossa Verlon, mutta ampuu tarkoituksella Kravasin. Palattuaan planeetta Ferrixille, hän suostuttelee adoptioäitinsä Maarvan droidin B2EMO:n sekä ystävänsä Brasson pitämään toimensa salassa. Cassian pyytää myös ystäväänsä Bix Caleeniä etsimään ostajan Galaktiselta Imperiumilta varastetulle tähtipolkuyksikölle. Vaikka Pre-Morin päätarkastaja Hyne käskee lavastaa vartijoiden kuolemat onnettomuudeksi, apulaistarkastaja Syril Karn haluaa löytää syyllisen, jäljittäen tämän lainaaman aluksen Ferrixiin ja kuullen silminnäkijältä Cassianin kertoneen kotiplaneettansa olevan Kenari.  Takaumakohtaukset kertovat kuinka Cassian oli alun perin kenarilainen alkuasukaspoika nimeltä Kassa, joka oli ystävineen tutkinut erään tähtialuksen pakkolaskua ja löytänyt samalla kaivoksen, jonka Galaktinen Tasavalta oli planeetalle perustanut. 
| 2 | 2 | Se olen minä (engl. That Would Be Me) | Toby Haynes | Tony Gilroy | 2022-9-2121. syyskuuta 2022 |
Pre-Mor tekee etsintäkuulutuksen Cassianista. Timm Karlo, Bixin poikaystävä, joka suhtautuu Cassianiin epäilyttävästi, ilmiantaa hänet oitis. Saatuaan ilmoituksen, Karn sekä aivan yhtä virkaintoinen kersantti Linus Mosk alkavat valmistella joukkojaan lähteäkseen Ferrixiin pidättämään Cassianin. B2EMO kertoo Cassiania koskevasta etsintäkuulutuksesta Maarvalle, joka moittii adoptiopoikaansa todellisen kotiplaneettansa mainitsemisesta muille, vaikka Cassian huomautti Maarvan itsekin tehneen niin. Cassian päättää, että hänen on lähdettävä pois Ferrixiltä, mutta Bix pyytää, että Cassian odottaisi siihen asti, kunnes tähtipolkuyksikön ostaja saapuisi. Samaan aikaan, kyseinen ostaja, Luthen Rael, on saapumassa planeetalle.  Takaumakohtauksissa Kassa, Kerri ja muut lapset joutuivat taisteluun pakkolaskun tehneen aluksen eloonjäänyttä miehistön jäsentä vastaan. He onnistuivat tappamaan miehen, mutta yksi lapsista joutui itsekin tapetuksi. Muiden lähdettyä Kassa oli jäänyt vielä tutkimaan hylkyä. 
| 3 | 3 | Tilinteko (engl. Reckoning) | Toby Haynes | Tony Gilroy | 2022-9-2121. syyskuuta 2022 |
Bix opastaa Raelin tapaamaan Cassiania hylättyyn varastoon. Rael kertoo haluavansa tähtipolkuyksikön ostamisen lisäksi värvätä Cassianin kapinaan Imperiumia vastaan. Pre-Morin joukot saapuvat planeetalle ja tutkimaan Maarvan kodin. Kuullessaan Cassianin viestin B2EMO:lle, he jäljittävät Cassianin ja Raelin olinpaikan. Bix saa kuulla Timmin ilmiantaneen Cassianin, ja yrittää lähteä auttamaan Cassiania. Mutta Pre-Morin joukot yrittävät pidättää Bixin ja yksi heistä ampuu Timmin, joka yritti pyytää heidät päästämään Bix. Ampuja yrittää paeta alukseen odottamaan Karnin rangaistusta, mutta Brasso sabotoi alusta ja se tuhoutuu. Cassian ja Rael luovat räjähdyksen, joka tappaa osan upseereista, ja pääsevät pakenemaan Ferrixiltä, jättäen Karnin ja Moskin taakseen.  Takaumakohtauksissa salakuljettajina työskennelleet Maarva ja B2EMO sekä Maarvan aviomies Crem Andor olivat myös tulleet tutkimaan hylkyä ja kohdanneet Kassan. Peläten mitä Tasavallan joukot tekisivät pojalle, he olivat nukuttaneet Kassan ja vieneet mukaanaan pois planeetalta. 
| 4 | 4 | Aldhani | Susanna White | Dan Gilroy | 2022-9-2828. syyskuuta 2022 |
Rael vie Cassian planeetta Aldhaniin, missä hän tarjoaa Cassianin, joka käyttää pietenimeä ”Clem”, palveluksia paikalliselle kapinallisjohtajalle, Vel Sarthalle, viideksi päiväksi. Vastahakoinen Cassian suostuu tähän, ja Vel esittelee ”Clemin” muille kapinallisille, mutta pitää Raelin osuuden salassa. He suunnittelevat tekevänsä ryöstön Alkenzissä sijaitsevaan Imperiumin varuskuntaan, ”Aldhanin silmäksi” kutsutun ilmiön aikana. Imperiumin turvallisuusviraston (ITV) tarkastajaluutnantti Blevin erottaa Hynen, Karnin ja Moskin työtehtävistään, ja ilmoittaa Imperiumin ottavan Morlanan aurinkokunnan täyteen hallintaansa. Karn lähtee tämän jälkeen tapaamaan äitiään, Eedyä. Luutnantti Dedra Meero yrittää vaatia Bleviniä ja majuri Partagazia siirtämään tapauksen tutkinnan hänelle, koska Cassianin varastama tähtipolkuyksikkö oli peräisin hänen toimivaltaansa kuuluvasta tukikohdasta. Taidekauppiaana esiintyvä Rael tapaa Coruscantissa Chandrilan senaattorin, Mon Mothman, joka on tullut keskustelemaan haasteista pitää kapinallistoiminta salassa Imperiumilta. 
| 5 | 5 | Kirves unohtaa (engl. The Axe Forgets) | Susanna White | Dan Gilroy | 2022-10-55. lokakuuta 2022 |
”Clem” yrittää pitää menneisyytensä salassa muilta kapinallisilta, Taramyn Barconan harjoittaessa heitä operaatiota varten. Arvel Skeen löytää Raelin antaman taivaskyberriipuksen ja Cassian tunnustaa osallistuneensa vain rahan vuoksi. Osana Velin suunnitelmaa, Vel ja Cinta Kaz erkaantuvat muista kapinallisista. Sillä välin kapinallisten kaksoisagenttina toimiva Imperiumin luutnantti Gorn varmistaa, etteivät hänen alaisensa huomaisi kapinallisia. Coruscantilla, Eedy yrittää kehottaa poikaansa uuden työn etsimiseen, mutta Karnilla on salaa yhä pakkomielle Cassianista. Mothmalla puolestaan on ongelmalliset välit tyttärensä Leidan ja miehensä Perrin Ferthan kanssa, yrittäessään edistää hyväntekeväisyysjärjestönsä perustamista. Ferrixillä, Blevin muuttaa yhden paikallisen hotellin ITV:n uudeksi tukikohdaksi. Samaan aikaan Meero ja hänen assistenttinsa Heert ovat vakuuttuneita, että toimet Imperiumia vastaan olivat järjestäytyneen kapinan aikaansaannosta. Rael ei saa Cassianilta yhteydenottoa, alkaen pelätä, että tämän värvääminen oli virhe. 
| 6 | 6 | Silmä (engl. The Eye) | Susanna White | Dan Gilroy | 2022-10-1212. lokakuuta 2022 |
Kapinalliset naamioituvat Imperiumin sotilaiksi, jotka toimivat Gornin avustuksella saattueena komendatti Jayhold Beehazille pelkä planettan alkuperäisasukkaille dhaneille. Sisällä he ottavat Beehazin perheen panttivangeikseen ja pakottavat Beehazin päästämään heidät sisään varuskunnan krediittiholviin. Kapinallisten uhkaillessa Imperiumin upseereja lastaamaan ryöstösaalista alukseen. Vapaana olevat upseerit saapuvat ja päätyvät tulitaistaluun kapinallisten kanssa. Taramyn ja Gorn saavat surmansa, ja Cinta jää jälkeen, kun Cassian, Vel, Skeen ja Karis Nemik pääsevät pakoon. Mutta lasti vyöryy Nemikin päälle, joka saa vakvan selkärankavamman. Nemik viedään hoidettavaksi, mutta hän kuolee. Skeen ehdottaa Velin hylkäämistä ja krediittien jakamista keskenään, mutta Cassian ampuu hänet. Cassian kertoo tästä Velille ja vaatii krediiteistä vain ne, mitkä Rael oli hänelle luvannut. Kun Coruscantissa uutisoidaan Aldhanin tapahtumista, ITV alkaa suunnitella kostoa kapinallisille, Raelin iloitessa Cassianin tehtävän onnistumisesta. 
| 7 | 7 | Ilmoitus (engl. Announcement) | Benjamin Caron | Stephen Schiff | 2022-10-1919. lokakuuta 2022 |
Coruscantilla, Karn aloittaa uuden työn Imperiumin standardisointivirastossa. Kun ITV:lle myönnetään enemmän toimivapauksia, Meero ylittää toimivaltansa tutkiessaan kahden vuoden ajalta datakoosteita Imperiumin tukikohtiin tehdyistä iskuista, mutta onnistuu viimein suostuttelemaan Partagazin siirtämään Ferrixin tutkinnan hänen vastuulleen. Mothma moittii Raelia kapinallistoiminnan väkivaltaisuudesta, ja pyytää lapsuudenystävänsä, pankkiiri Tay Korman, apua päästäkseen käsiksi sukunsa varoihin. Sartha saapuu Coruscantiin, jossa Raelin assistentti, Kleya Marki, käskee häntä etsimään ja tappamaan karanneen Cassianin, joka oli palannut Ferrixille maksaakseen kaikki velkansa sekä hakeakseen Maarvan ja B2EMO:n pois planeetalta. Mutta Bix kertoo kaikkien syyttävän Cassiania Pre-Morin hyökkäyksestä ja ITV:n läsnäolosta planeetalla, ja Maarva päättää jäädä planeetalle, jotta Cassian voisi aloittaa uuden elämän. Cassian pakenee trooppiselle turistiplaneetta Niamokselle, mutta häntä syytetään aiheettomista rikoksista ja tuomitaan kuudeksi vuodeksi vankilaan. 
| 8 | 8 | Narkina 5 | Toby Haynes | Beau Willimon | 2022-10-2626. lokakuuta 2022 |
Cassian lähetetään pakkotyöhön merikuu Narkina 5:ssa sijaitsevaan tehdaslaitokseen. Hänen työhallinsa päällikkönä toimii toinen vanki, nimeltään Kino Loy. Cassian saa tietää tuomionsa sekä muiden vankien tuomioiden kovenemisen johtuvan Y.J.U.T.:stä eli Yleisen järjestyksen uusista tuomioista. Karn saa selville Cassianin henkilöllisyyden, ja Meero raportoi Karnin löydöstä ITV:lle. Karn pyytää päästä mukaan tutkintaan, mutta Meero kieltäytyy. Y.J.U.T. hankaloittaa myös Korman työtä sekä Mothman yrityksiä taivutella muita senaattoreita vastustamaan keisari Palpatinea. Vel ja Cinta matkustavat Ferrixille etsimään tietoja Cassianin olinpaikasta. Rael lähtee Segra Miloon tapaamaan Saw Gerreraa taivutellakseen tämän tukemaan muita kapinallissoluja, mutta Gerrera ei ole halukas ryhtymään yhteistyöhön. Mutta myöhemmin, Meeron joukot pidättävät Ferrixillä Bixin ja Salman Paakin toivoen voivansa heidän avullaan saada selville Cassianin yhteyshenkilön nimen. 
| 9 | 9 | Kukaan ei kuuntele! (engl. Nobody's Listening!) | Toby Haynes | Beau Willimon | 2022-11-22. marraskuuta 2022 |
Meero ja tohtori Gorst kuulustelevat ja kiduttavat Bixiä, mutta eivät saa tältä lainkaan tietoja Raelista, josta Imperiumi ei tiennyt muuta kuin koodinimen ”Axis”. Meero löytää kuitenkin todisteita Cassiain osallistumisesta Aldhanin ryöstöön. Hän järjestää Karnille ylennyksen, mutta ei edelleenkään suostu ottamaan häntä osalliseksi Cassianin etsintään. Coruscantilla Vel saapuu tapaamaan Mothmaa, joka on hänen serkkunsa, ja Mothma kehottaa pitämään matalaa profiilia jonkin aikaa. Jotta Imperiumin tilintarkastajat eivät huomaisi Mothman aikovan rahoittaa kapinallistoimintaa, Korma ehdottaa yhteistyötä hämäräperäisen Davo Sculdunin kanssa. Narkina 5:llä, vanki nimeltä Ulaf, jonka tuomio on lähestymässä loppua, saa aivohalvauksen, ja tohtori Rhasiv tekee hänelle eutanasian. Kuultuaan huhuja laitoksen toisen tason vankien kuolemista, Cassian ja Loy taivuttelevat Rhasivin tunnustamaan, ettei vankeja aiota koskaan vapauttaa, vaan siirtää muille tasoille. Toisen tason vangit olivat saaneet selville yhden uuden vangin olevan tuotu neljänneltä tasolta, ja vartijat olivat tappaneet kaikki toisen tason vangit estääkseen totuuden paljastumisen. 
| 10 | 10 | Yksi tie ulos (engl. One Way Out) | Toby Haynes | Beau Willimon | 2022-11-99. marraskuuta 2022 |
Cassian ja Loy kertovat totuuden muille vangeille, ja seuraavana päivänä sabotoivat laitoksen vesi- ja sähköjohtoja, minkä jälkeen vangit aloittavat rähinän ja hyökkävät vartijoiden kimppuun. Seuraavaksi he sammuttavat kaikki laitoksen voimanlähteet, ja Loy kehottaa radiokuulutuksella kaikkia vankeja pakenemaan. Mutta kun vangit hyppäävät mereen uidakseen pakoon, Loy ei uskalla seurata heitä. ITV valmistautuu pysäyttämään Anto Kreegyrin johtamien kapinallisten tulevan hyökkäykseen Spellhausilla sijaitsevaan voimalaitokseen, josta olivat kuulleet pidätetyltä kapinallislentäjältä. Mothma ja Korma tapaavat Sculdinin, joka haluaa rahan sijasta vastineeksi palveluksistaan olla mukana ”hyväntekeväisyydessä” sekä 14-vuotiaan poikansa kihloihin Leidan kanssa. Rael tapaa vakoojanaan toimivan ITV:n tarkastaja Lonni Jungin, joka kertoo Raelille Meerosta ja siitä, että ITV on varautunut Kreegyrin tulevaan hyökkäykseen. Rael on kuitenkin valmis uhraamaan Kreegyrin, jotta Jung ei paljastuisi. Illalla Cassian ja vanki nimeltä Ruescott Melshi juoksevat rantauduttuaan kivikkoista maastoa pitkin. 
| 11 | 11 | Ferrixin tytär (engl. Daughter of Ferrix) | Benjamin Caron | Tony Gilroy | 2022-11-1616. marraskuuta 2022 |
Maarva on kuollut ja hänelle järjestetään hautajaisia. Meero käskee alaisiaan valmistautumaan siltä varalta, että Cassian ja muita kapinallisia saapuu niihin. Cinta kertoo Maarvan kuolemasta Velille, joka pyytää Kleyaa kertomaan Raelille. Karn puolestaan kuulee tästä Moskilta. Mothma kertoo Velille tilanteestaan Korman, Sculdinin ja tilintarkastajien kanssa sekä Leidan mahdollisesta ennalta järjestetystä avioliitosta Sculdinin pojan kanssa. Rael tapaa jälleen Gerreran, joka haluaisi mukaan Kreegyrin hyökkäykseen Spellhausiin, mutta Rael kertoo ITV:n tietävän hyökkäyksestä. Hän kuulee myös ITV:hen soluttautuneesta vakoojsta, ja uskoo lopulta yhteisen edun olevan tärkeämpää. Matkalla takaisin Coruscantiin, Imperiumin Cantwell-pidätysristeilijä yrittää siepata Raelin vetosäteellä tarkastusta varten, mutta Rael pääsee pakoon sekä vetosäteeltä että TIE-hävittäjiltä. Palattuaan Niamokseen ja haettuaan tavaransa, Cassian saa kuulla Maarvan kuolemasta. Melshi päättää erkaantua Cassianista levittääkseen sanaa Imperiumin epäinhimillisistä vankilajärjestelmistä. 
| 12 | 12 | Rix Road | Benjamin Caron | Tony Gilroy | 2022-11-2323. marraskuuta 2022 |
Cassian palaa Ferrixille ja kuulee Brassolta Bixin olevan ITV:n vankina. Meero valmistautuu Cassianin ilmestymiseen, jotta voisi vangita tämän ja saada Cassian paljastamaan ”Axisin” henkilöllisyys. Hän ei kuitenkaan ole mielissään ITV:n onnistuneesta yrityksestä pysäyttää Kreegyrin hyökkäys, kun kuulee, ettei ainuttakaan kapinallista jätetty henkiin kuulusteltavaksi. Rael, Vel ja Cinta puolestaan ovat valmistautuvat suunnitelmaansa tappaa Cassian. Coruscantissa, Mothma on edelleen ITV:n tarkkailtavana ja suostuu lopulta esittelemään Leidan Sculdinin pojalle, Stekanille. Hautajaisten aikana B2EMO näyttää Maarvan jättämän hologrammiviestin, jossa tämä yllyttää Ferrixin asukkaita nousemaan Imperiumia vastaan. Tästä seuranneen mellakan aikana, Cassian vapauttaa Bixin, ja planeetalle Moskin kanssa saapunut Karn pelastaa Meeron hengen. Cassian käskee Brassoa viemään Bixin ja B2EMO:n turvaan, ja menee alukselleen, minne myös Rael oli Maarvan puheen liikuttamana saapunut. Cassian kertoo olevansa valmis joko antamaan Raelin tappaa hänet tai liittymään takaisin kapinallisten vakoojaksi.  Lopputekstien jälkeen näytetyssä kohtauksessa näytetään kuinka Narkina 5:llä koottuja osia käytettiin Kuolemantähden rakentamiseen.